Išrašas

VALSTYBINIO SOCIALINIO DRAUDIMO FONDO VALDYBOS

PRIE SOCIALINĖS APSAUGOS IR DARBO MINISTERIJOS DIREKTORIAUS

Į S A K Y M A S

DĖL VALSTYBINIO SOCIALINIO DRAUDIMO FONDO VALDYBOS DIREKTORIAUS 2004 M. GRUODŽIO 28 D. ĮSAKYMO Nr. V-482 „DĖL VALSTYBINIO SOCIALINIO DRAUDIMO PAŽYMĖJIMO IŠDAVIMO IR KEITIMO TAISYKLIŲ PATVIRTINIMO“ PAKEITIMO

2005 m. rugsėjo 7 d. Nr. V-335

Vilnius

1. Pakeičiu Valstybinio socialinio draudimo pažymėjimo išdavimo ir keitimo taisykles (toliau – Taisyklės), patvirtintas Valstybinio socialinio draudimo fondo valdybos direktoriaus 2004 m. gruodžio 28 d. įsakymu Nr. V-482 „Dėl Valstybinio socialinio draudimo pažymėjimo išdavimo ir keitimo taisyklių patvirtinimo“ (Žin., 2005, Nr. 1-18):

1.1. Išdėstau 4.3 punktą taip:

„4.3. Valstybinio socialinio draudimo fondo valdybos Karinių ir joms prilygintų struktūrų skyrius išduoda draudimo pažymėjimus šio skyriaus draudėjų apdraustiesiems. Šio skyriaus draudėjų apdraustieji draudimo pažymėjimus gali pasikeisti bet kuriame Valstybinio socialinio draudimo fondo valdybos teritoriniame skyriuje.“.

1.2. Išdėstau 10 punktą taip:

„10. Fondo valdybos teritorinis skyrius, gavęs šių Taisyklių 6 punkte nurodytus dokumentus, draudimo pažymėjimą apdraustajam arba apdraustojo įgaliotam asmeniui išduoda tą pačią dieną. Fondo valdybos Karinių ir joms prilygintų struktūrų skyriaus apdraustiesiems draudimo pažymėjimai išduodami per 3 darbo dienas nuo šių Taisyklių 6 punkte nurodytų dokumentų gavimo.“.

1.3. Išdėstau 29 punktą taip:

„29. Pakeistas senos formos draudimo pažymėjimas, padarius jame atitinkamą įrašą apie pakeitimą, grąžinamas apdraustajam arba apdraustojo įgaliotam asmeniui. Apdraustasis arba apdraustojo įgaliotas asmuo, gavęs naujos formos draudimo pažymėjimą, privalo pasirašyti Fondo valdybos teritorinio skyriaus apdraustiesiems išduotų draudimo pažymėjimų apskaitos knygoje.“.

2. Įpareigoju:

2.1. (Nepateikiamas);

2.2. (Nepateikiamas).

3. Įsakymo vykdymo kontrolę pavedu Fondo valdybos direktoriaus pavaduotojai Irenai Pocevičienei.

DIREKTORIUS	MINDAUGAS MIKAILA